1979R1963 — RO — 09.06.2001 — 005.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

Astfel cum a fost modificat prin:







(*) Acest act nu a fost publicat niciodată în limba română.







NB: Această versiune consolidată conţine referiri la unitatea de cont europeană şi/sau la ECU, care trebuie interpretate ca referiri la moneda euro, începând cu 1 ianuarie 1999 — Regulamentul (CEE) nr. 3308/80 al Consiliului (JO L 345, 20.12.1980, p. 1) şi Regulamentul (CE) nr. 1103/97 al Consiliului (JO L 162, 19.6.1997, p. 1).









▼B

REGULAMENTUL (CEE) NR. 1963/79 AL COMISIEI

din 6 septembrie 1979

de stabilire a normelor de aplicare a restituirii la producție pentru uleiurile de măsline utilizate la fabricarea anumitor conserve







COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul nr. 136/66/CEE al Consiliului din 22 septembrie 1966 privind organizarea comună a piețelor în sectorul uleiurilor și grăsimilor ( 1 ), modificat ultima dată de Regulamentul (CEE) nr. 590/79 ( 2 ), având în vedere Regulamentul (CEE) nr. 2749/78 al Consiliului din 23 noiembrie 1978 privind comerțul cu uleiuri și grăsimi între Comunitate și Grecia ( 3 ), având în vedere Regulamentul (CEE) nr. 591/79 al Consiliului din 26 martie 1979 de stabilire a normelor generale privind restituirea la producție pentru uleiurile de măsline utilizate la fabricarea anumitor conserve ( 4 ), în special articolul 9, întrucât regimul de control stabilit în temeiul articolului 8 alineatul (2) din Regulamentul (CEE) nr. 591/79 trebuie să garanteze că restituirea la producție se va acorda numai pentru uleiurile care îndeplinesc condițiile stabilite în prezentul regulament și în Regulamentul (CEE) nr. 591/79; întrucât, din acest punct de vedere, este indicat ca, în principiu, restituirea să se acorde numai după efectuarea controlului; întrucât, în interesul efectuării periodice a acestui control, cererea de efectuare a acestui control trebuie introdusă în timp util și trebuie să conțină anumite indicații minime; întrucât, în același scop, este necesar să se prevadă obligația producătorilor de conserve de pește și de legume de a ține o evidență operativă care să conțină în special informațiile privind cantitatea și originea uleiului utilizat; întrucât controlul trebuie să se desfășoare pe o perioadă care să le permită producătorilor industriali să-și întocmească planurile de producție având cunoștință de costurile de producție și să se poată aproviziona cu ulei de măsline; întrucât, din aceleași motive, este necesar să se acorde valoarea restituirii valabilă în ziua depunerii cererii de control; întrucât, pentru a facilita cumpărarea de către beneficiari a uleiului de măsline necesar operațiunilor lor, este necesar să se acorde statelor membre posibilitatea de a avansa valoarea restituirii, sub rezerva constituirii unei cauțiuni; întrucât este necesară abrogarea Regulamentului (CEE) nr. 615/71 al Comisiei ( 5 ); întrucât măsurile prevăzute în prezentul regulament sunt în conformitate cu avizul Comitetului de gestionare a uleiurilor și grăsimilor, ADOPTĂ PREZENTUL REGULAMENT:







Articolul 1

În scopul acordării restituirii la producție, întreprinderile de fabricare a conservelor de pește și de legume prevăzute la articolul 2 din Regulamentul (CEE) nr. 591/79 țin, pentru aceste conserve, o evidență operativă zilnică, care cuprinde cel puțin următoarele informații:

▼M2

(a) cantitatea de ulei de măsline, defalcată în funcție de origine și prezentare, intrată în întreprindere;

▼B

(b) cantitatea de ulei de măsline utilizată în fabricarea conservelor, defalcată în funcție de proveniență;

(c) pentru fiecare lot de ulei de măsline intrat în întreprindere, numărul facturii de cumpărare sau, dacă este cazul, numărul avizului de recepție sau al oricărui alt document echivalent;

(d) greutatea netă a conservelor produse, cu specificarea greutății medii a uleiului de măsline utilizat, pentru fiecare tip de produs.

Articolul 2

▼M1

(1) Pentru a beneficia de restituirea la producție, producătorul trebuie să înainteze o cerere de control autorității competente înainte de data prevăzută pentru începerea fabricării.

Această cerere poate fi depusă numai în momentul în care uleiul se află în unitatea de fabricare a conservelor.

Statul membru în cauză fixează, dacă este cazul, un termen între data de depunere a cererii de control și data prevăzută la primul paragraf.

▼B

(2) Cererea trebuie să conțină cel puțin următoarele informații:

(a) numele și adresa fabricantului;

(b) data preconizată pentru începerea și finalizarea procesului de fabricație respectiv;

(c) cantitatea și natura prevăzute pentru conservele care vor fi fabricate;

(d) cantitatea prevăzută de ulei de măsline necesară pentru acest proces de fabricație, precum și originea uleiului.

(3) Cererea de control este valabilă numai pentru un proces de fabricație realizabil într-un termen care expiră cel târziu la sfârșitul celei de-a treia luni de la depunerea cererii.

▼M3

Cu toate acestea, statele membre pot să prevadă un termen mai lung, de cel mult opt luni, în cazul în care în procesul de fabricare a conservelor este necesar ca uleiul să rămână în contact cu peștele sau cu legumele o perioadă mai lungă decât cea prevăzută în primul paragraf.

▼B

Atunci când procesul de fabricație nu poate fi realizat în acest termen, ca urmare a unui caz de forță majoră, organismul competent al statului membru în cauză hotărăște, la solicitarea fabricantului interesat, dacă termenul menționat anterior se prelungește pentru perioada considerată necesară, dată fiind situația invocată.

▼M5

Article 2a

With regard to the production refund referred to in Article 20a of Regulation No 136/66/EEC, Member States shall inform the Commission during the first month of each marketing year of the quantities of olive oil subjected to control during the preceding marketing year.

▼B

Articolul 3

Statele membre verifică următoarele:

(a) dacă întreprinderile țin evidența operativă în conformitate cu articolul 1;

(b) dacă uleiul menționat în cererea de control se afla în unitate la data la care a fost depusă cererea.

Articolul 4

(1) Restituirea la producție se acordă pe baza cererii prezentate de către fabricantul din statul membru în care sunt fabricate conservele.

(2) Cererea prevăzută la alineatul (1) trebuie să specifice, între altele, cantitatea de ulei utilizată la fabricarea conservelor, precum și originea lui. Cei interesați trebuie să depună cererea în decursul celor șase luni de la data utilizării uleiului.

▼M4

Articolul 4a

În ceea ce privește uleiul de măsline produs în Comunitate, restituirea pentru producția de anumite conserve, în cazul în care uleiul de măsline încorporat se află sub incidența regimului de perfecționare activă, se corectează cu suma compensatorie de aderare nepercepută.

▼B

Articolul 5

Restituirea se plătește atunci când statul membru interesat a verificat dacă originea și cantitatea uleiurilor menționate în cererea prevăzută la articolul 4 coincid cu cantitatea și originea uleiurilor utilizate la fabricarea conservelor.

Cu toate acestea, la cererea celor interesați, restituirea se poate acorda de îndată ce verificarea prevăzută la articolul 3 a fost efectuată, cu condiția constituirii unei garanții pentru a asigura utilizarea uleiului în scopurile prevăzute.

Articolul 6

În sensul controlului prevăzut la articolul 5 primul paragraf, statul membru recurge în special la verificarea evidenței operative prevăzute la articolul 1.

Articolul 7

În cazul în care cantitatea de ulei de măsline menționată în cererea prevăzută la articolul 4 nu coincide cu cantitatea de ulei utilizată, stabilită în cadrul controlului prevăzut la articolul 5, statul membru vizat stabilește cantitatea de ulei de măsline pentru care se recunoaște dreptul la restituire.

Articolul 8

Restituirea acordată este cea în vigoare la data la care este depusă cererea de control prevăzută la articolul 2.

Articolul 9

Suma prevăzută la articolul 4 alineatul (2) din Regulamentul (CEE) nr. 591/79 se stabilește la 0,50 ECU. Cu toate acestea, atunci când media aritmetică prevăzută la articolul 4 alineatul (1) primul paragraf din regulamentul menționat anterior este egală cu zero, valoarea restituirii se stabilește la zero.

▼M2

Articolul 9a

Pentru calculul valorii restituirii, dispozițiile articolul 4 alineatul (1) al doilea paragraf sau ale articolul 5 alineatul (2) din Regulamentul (CEE) nr. 591/79 se aplică numai cu condiția ca uleiul de măsline utilizat la fabricarea conservelor să fie produs în Comunitate și să fie cumpărat de producător în ambalaje cu un conținut net mai mare de 5 litri.

▼B

Articolul 10

Regulamentul (CEE) nr. 615/71 se abrogă.

Articolul 11

Prezentul regulament intră în vigoare la 10 septembrie 1979.

Se aplică uleiurilor de măsline pentru care cererile prevăzute la articolul 2 sunt depuse de la această dată. În cazul uleiurilor pentru care cererile prevăzute în articolul 2 sunt depuse anterior acestei date, se aplică în continuare Regulamentul (CEE) nr. 615/71.

Prezentul regulament este obligatoriu în toate elementele sale și se aplică direct în toate statele membre.